Tuomas Vanhala

Tuomas Vanhala (10. maaliskuuta 1872 Kymi – 10. elokuuta 1959 Kymi) oli suomalainen maanviljelijä ja kokoomuksen kansanedustaja.

Vanhalan vanhemmat olivat maanviljelijä Erik Vanhala ja Anna Tanelintytär. Hän kävi kansakoulun ja vuonna 1907 kansanopiston. Vanhala toimi maanviljelijänä Kymin pitäjässä. Hän oli myös useiden maaseutulehtien matka-asiamiehenä ja vuonna 1919 Uusi Suomi -lehden matkatarkastajana.

Vanhala oli kansanedustajana 1917–1919 ja 1922–1927 edustaen Viipurin läänin läntistä vaalipiiriä. Hän oli presidentin valitsijamiehenä vuosien 1937, 1940 ja 1943 presidentinvaaleissa. Vanhala oli Kymin kunnanvaltuuston jäsenenä ja kuului MTK:n valtuuskuntaan sekä Kieltolakiliiton johtokuntaan.

Tuomas Vanhala oli naimisissa vuodesta 1900 Aleksandra Lappalaisen kanssa.

Lähteet 

Kansanedustajat
Kansallisen Kokoomuksen poliitikot‎
Kymin kunnanvaltuutetut
Viipurin läänin läntinen vaalipiiri
Vuonna 1872 syntyneet
Vuonna 1959 kuolleet